Lassi Kilpinen

Lassi Kilpinen (s. 23. elokuuta 1993) on suomalainen koripalloilija. Pelintekijänä pelaava Kilpinen on Tampereen Pyrinnön kasvatti ja pelaa seuran edustusjoukkueessa. Kilpinen valittiin vuonna 2021 Korisliigan parhaaksi kuudenneksi pelaajaksi. Hän on saavuttanut Pyrinnössä kahdesti Suomen cupin hopeaa.

 Pelaajaura 
 Juniorijoukkueista miesten I-divisioonaan 

Tampereen Pyrinnön kasvatti Kilpinen edusti seuran nuorisojoukkueita. Kaudella 2008–2009 hän pelasi B-nuorten SM-sarjassa ja kausilla 2010–2011 ja 2011–2012 A-nuorten SM-sarjassa. Pyrintö voitti jokaisella Kilpisen SM-sarjakaudella mitalin: B-nuorissa SM-pronssin ja A-nuorissa Kilpisen ensimmäisellä kaudella SM-hopean sekä jälkimmäisellä kaudella SM-pronssin. Kilpisen viimeinen pääsarjakausi junioreissa oli tämän tehokkain: hän pelasi pudotuspelit mukaan luettuina yli 16 minuuttia ja teki 5,3 pistettä ottelua kohden. Kaudella 2012–2013 Kilpinen siirtyi miesten valtakunnallisiin sarjoihin. Hän pelasi kauden BC Nokiassa I-divisioona A:ssa vaihtopelaajana ja teki runkosarjassa 1,4 pistettä ottelua kohden. Nokia sijoittui runkosarjassa neljänneksi ja putosi välierissä Porvoon Tarmoa vastaan 3–1-otteluvoitoinhttp://www.basket.fi/sarjat/sarjan_etusivu/?league_id=4&season_id=63263.Lassi Kilpinen – Suomen Koripalloliitto

 Kehitystä Pyrintö II:ssa 

Kaudeksi 2013–2014 Kilpinen palasi Pyrintöön ja pelasi seuran reservijoukkue Pyrintö II:ssa I-divisioona A:ssa. Pyrintö II sijoittui runkosarjassa neljänneksi mutta hävisi lopulta Korisliigaan nousseelle Helsinki Seagullsille 3–0-voitoinhttp://www.basket.fi/sarjat/sarjan_etusivu/?league_id=4&season_id=87291 . Kilpisen vastuu kasvoi huomattavasti edelliskaudesta: hän pelasi runkosarjassa noin 18 ja puoli minuuttia per ottelu ja teki keskimäärin 5,5 pistettä. Helmikuussa 2014 hän teki FoKoPoa vastaan sarjatason uudeksi piste-ennätyksekseen 16 pistettä. Seuraavalla kaudella Kilpinen kärsi loukkaantumisista ja pelasi I-divisioona A:n runkosarjassa vain 15 ottelua 5,8 pisteen ja 2,2 koriinjohtaneen syötön keskiarvoilla.http://pyrinto.fi/justus-ja-lassi-kilpinen-sopimukseen-pyrinnon-kanssa/ http://www.basket.fi/uutiset/kaikki_uutiset/miesten_divisioona/?x122527=34391586 Pyrintö II sijoittui tasaisessa runkosarjan keskikastissa viidenneksi ja karsiutui neljän parhaan joukkueen pudotuspeleistähttp://www.basket.fi/sarjat/sarjan_etusivu/?league_id=4&season_id=89527 . Kilpinen teki myös ensiesiintymisensä Korisliigassa Pyrinnön edustusjoukkueessa 1. lokakuuta 2014 Tapiolan Honkaa vastaan. Hän pelasi myös viikkoa myöhemmin toisessa Korisliiga-ottelussa ja kirjautti kummassakin ottelussa yhden henkilökohtaisen virheen.

Syyskuussa Kilpinen teki kaksoisveljensä tavoin sopimuksen Pyrinnön kanssa. Kilpinen harjoitteli Pyrinnön edustusjoukkueen kanssa koko kauden ajan mutta pelasi vain Pyrintö II:ssa. I-divisioonakaudella 2015–2016 Pyrintö II:n avausviisikossa pelanneenhttp://www.basket.fi/sarjat/joukkueet/joukkue/?team_id=1379&season_id=91515&league_id=4#mbt:2-200$t&0=4 Kilpisen peliaika ja tilastolukemat kasvoivat merkittävästi edelliskaudesta, ja 6. joulukuuta 2015 hän heitti A-divisioonan piste-ennätyksekseen Korihaita vastaan 24 pistettä noin 25 minuutissa. Vain yhdellä ulkomaalaispelaajalla pelannut Pyrintö II hävisi alkukaudesta useita otteluita alle 10 pisteellä ja sijoittui runkosarjassa viimeiseksi seitsemällä voitolla 28 ottelustaan. Kilpinen pelasi runkosarjan 11,0 pisteen, 4,2 levypallon, 3,9 koriinjohtaneen syötön ja 1,7 riiston keskiarvoilla. Pyrintö II karsi sarjapaikastaan PeU-Basketia vastaan ja säilytti sarjapaikkansa Kilpisen heitettyä kaksinumeroiset pistelukemat kummassakin karsintaottelussahttp://www.basket.fi/uutiset/kaikki_uutiset/?x122462=38503181.

Kaudella 2016–2017 Kilpinen pelasi I-divisiona A:n runkosarjassa 10,2 pisteen, 4,2 levypallon ja uransa parhaan 4,5 korisyötön keskiarvoilla Pyrintö II:n säilyttäessä sarjapaikkansa. Hän nousi loka–marraskuun ajaksi Pyrinnön edustusjoukkueen kokoonpanoonhttps://www.aamulehti.fi/urheilu/jopon-koris-terveisia-kellarista-24284554/ , ja pelasi Korisliigassa seitsemässä ottelussa. 2. marraskuuta pelatussa voitossa Salon Vilpasta vastaan Kilpinen oli ottelun ratkaisuhahmoja: hän pelasi lähes 19 minuuttia ja teki viisi pistettä sekä otti seitsemän levypalloa joista viisi hyökkäyspäässähttp://vilpasvikings.fi/2016/marraskuu/pyrinto-vei-huikean-salohallin-trillerin/.

 Pääsarjatasolle 

Heinäkuussa 2017 Kilpinen teki vuoden mittaisen pelaajasopimuksen Pyrinnön edustusjoukkueeseen, jossa hänelle oli suunniteltu selkeä rooli takamiesrotaatioon.http://www.basket.fi/uutiset/kaikki_uutiset/?x122462=49704339

Kilpinen esitti kauden aikana hyviä peliotteita oltuaan Pyrinnön pelaajista +/--tilaston paras. Pyrintö eteni pudotuspeleihin joissa putosi heti puolivälierissä. Kesäkuussa 2018 Kilpinen teki Pyrinnön kanssa vuoden pituisen jatkosopimuksen. Kauden 2018–2019 kehityskohteiksi asetettiin pelinjohdon ja korinteon monipuolistamisen kehittäminen.http://pyrinto.fi/lassi-kilpinen-jatkaa-pyrinnossa/https://www.basket.fi/basket/uutiset/lassi-kilpinen-jatkaa-pyrinnossa/ Marraskuussa Kilpinen loukkasi nilkkansa ja joutui sivuun kokoonpanosta pitkäksi aikaahttps://pyrinto.fi/pyrinto-pahasti-vajaamiehisena-kobrien-kaatoon/ https://pyrinto.fi/pyrinto-ja-vilpas-iskevat-yhteen-korisliigan-karkikamppailussa-keskiviikkona/ . Tammikuussa 2019 Kilpinen teki kaksivuotisen jatkosopimuksen Pyrinnön kanssa.https://www.basket.fi/basket/uutiset/pyrinnon-justus-ja-lassi-kilpinen-solmivat-kahden-vuoden-jatkosopimukset/https://pyrinto.fi/kilpisen-veljekset-jatkavat-pyrinnossa-kevaaseen-2021-asti/  Pyrintö eteni Suomen cupissa loppuotteluun jossa taipui Vilppaalle. Kevään 2019 pudotuspeleihin Pyrintö eteni runkosarjan viidenneltä sijalta, mutta joukkue hävisi puolivälierissä Kouvoille 0–3-otteluvoitoin.

Kaudella 2019–2020 Kilpinen pelasi siihen mennessä tehokkainta peliään liigatasolla. Kausi kuitenkin keskeytettiin koronaviruspandemian vuoksi Pyrinnön sijoituttua keskeytyshetkellä runkosarjassa viidenneksi. Kaudella 2020–2021 Kilpisen kehitys jatkui vahvana: hän pelasi runkosarjassa enemmän kuin koskaan, noin 19 minuuttia ottelua kohden, ja teki uransa parhaat keskiarvot lähes jokaisessa tilastokategoriassa. Korihaita vastaan lokakuussa 2020 pelatussa ottelussa Kilpinen heitti Korisliiga-uransa uuden ennätyksen 25 pistettä: samassa ottelussa hän heitti ennätyksekseen viisi onnistunutta kolmen pisteen heittoa. Suomen cupissa Pyrintö eteni loppuotteluun jossa taipui jatkoajan jälkeen Seagullsille. Runkosarjassa Pyrintö ylsi toiseksi ja pudotti puolivälierissä Katajan. Välierissä se hävisi Karhulle ja pronssiottelussa Seagulsille jääden neljänneksi. Kilpisen ennätysmäinen kausi noteerattiin Korisliigan parhaan kuudennen pelaajan palkinnolla.https://www.basket.fi/basket/uutiset/okko-jarvi-on-korisliigan-vuoden-pelaaja-pyrinnolle-rutkasti-tunnustusta/ Heinäkuussa 2021 Kilpinen teki Pyrinnön kanssa vuoden mittaisen jatkosopimuksen.https://www.basket.fi/basket/uutiset/vuoden-paras-6-pelaaja-lassi-kilpinen-ja-pyrinto-jatkosopimukseen/https://pyrinto.fi/uutinen/lassi-kilpinen-jatkaa-pyrinnossa/https://www.aamulehti.fi/urheilu/art-2000008125118.html

 Pelityyli ja ominaisuudet 

Pyrinnön valmentaja Ilkka Palviainen kuvaili Kilpistä syksyllä 2015 hyvin harjoittelevaksi ja pelissä sekä hyökkäyksessä että puolustuksessa rohkeaksi pelaajaksi, jolla on hyvä pelinjärjestelykyky. Pyrinnön kausijulkaisussa 2015–2016 Kilpistä kuvailtiin yhdeksi I-divisioonan parhaista pelintekijöistä, joka pystyy voittamaan 1–1-tilanteita ja pitämään kuntonsa avulla yllä nopeaa pelitempoa. Kausijulkaisun mukaan Kilpisen merkitys joukkueelleen ei aina välity suoraan henkilökohtaisiin tilastoihin.

 Yksityiselämä 

Kilpinen on opiskellut Tampereella. Hänen kaksoisveljensä Justus Kilpinen on myös koripalloilija, ja heidän isänsä on ollut pitkään mukana Pyrinnön seuratoiminnassa.

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2014–2015Tampereen PyrintöKorisliiga 2 – – – – – – – – – – – –2016–2017Tampereen PyrintöKorisliiga 7 33,3 % 33,3 % – 0,7 0,7 1,4 0,9 0,4 0,3 0,1 0,7 52017–2018Tampereen PyrintöKorisliiga 40            2018–2019Tampereen PyrintöKorisliiga 16            2019–2020Tampereen PyrintöKorisliiga 23            2020–2021Tampereen PyrintöKorisliiga 22            YhteensäKorisliiga       

 Pudotuspelit 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2017–2018Tampereen PyrintöKorisliiga 1            2018–2019Tampereen PyrintöKorisliiga 2            2020–2021Tampereen PyrintöKorisliiga 11            YhteensäKorisliiga       

O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Lähteet 
 Lassi Kilpinen Suomen Koripalloliitto

 Viitteet 

Luokka:Suomalaiset koripalloilijat
Luokka:Vuonna 1993 syntyneet
Luokka:Elävät henkilöt